**CONCURS “#SOCINFERMERA”**

**1. Organitzador**

Aquest concurs està organitzat pel Col·legi Oficial d’Infermeres i Infermers de Barcelona, amb domicili social al carrer Pujades, 350 de Barcelona, amb NIF Q0866003G

Adreça de contacte general: info@coib.cat

Adreça de contacte per aquest concurs: comunicacio@coib.cat

**2. Dates d’inici i fi de la iniciativa**

El concurs s’iniciarà a data **12 de maig** i es tancarà el **16 de maig de 2021**. Els participants podran fer aportacions fins al dia de tancament a les a les 23.59 h.

**3. Mecànica de la promoció i requisits de participació**

En el concurs hi podran participar infermeres i infermers col·legiats al Col·legi oficial d'infermeres i infermers de Barcelona (COIB).

El concurs consisteix a compartir una fotografia relacionada amb la campanya del COIB amb motiu del Dia Internacional de les Infermeres ‘soc infermera’ dirigida a la ciutadania en qualsevol dels seus suports, pancartes, lones, pantalles o anuncis que seran visibles en diferents punts de la demarcació de Barcelona com pancartes, lones, cartells, pantalles o anuncis, en diversos llocs de la demarcació de Barcelona en mitjans de comunicació, hospitals, centres d’atenció primària, ajuntaments, metro o autobusos.

S’accepten participacions en format fotogràfic i que el participant haurà de compartir als seus perfils de xarxes socials de Twitter, Facebook o Instagram amb l’etiqueta **#socinfermera** imencionant el perfil corporatiu del COIB **@COIBarcelona** a Twitter i Facebook o **@infermeresbcn** a Instagram, sempre que el perfil o la publicació estiguin configurats per a la visualització pública. En cas de no ser així, no es podrà visualitzar ni incloure al concurs.

La dinàmica del concurs consisteix a publicar una fotografia en els diversos formats acceptats que es vol compartir. El guanyador / a serà la imatge més original a criteri dels organitzadors del concurs, els professionals de l’Àrea de Comunicació i Relacions Institucionals del COIB.

El fet de participar inclou l’acceptació que s’autoritza al COIB a compartir les aportacions enviades i/o compartides i el nom d’usuari als perfils de xarxes socials del COIB.

**4. Data de notificació del guanyador/a del concurs**

El guanyador/a del concurs serà notificat durant el mes de maig del 2021.

**5. Valor i tipus de premi**

El premi del concurs serà una capsa regal d’experiències Fent País amb un valor de 20 euros.

**6. Post o comentaris**

A les publicacions del perfil de la campanya a Instagram no s’admetran comentaris irrespectuosos, ofensius, injuriosos, discriminatoris ni aquells que estiguin orientats a desqualificar altres participants. Tampoc s’admetrà una participació si el perfil de Twitter, Facebook o Instagram no correspon a un usuari real o si es detecta que és una participació fraudulenta.

**7. Protecció de dades de caràcter personal**

L’organitzador del concurs no farà ús de les dades personals rebudes per cap altre ús que no sigui vinculat amb aquesta acció ni es cediran a tercers.

**8. Contacte i reclamacions**

Els participants podran contactar amb l’organitzador a través del correu electrònic comunicacio@coib.cat per facilitar qualsevol dubte o reclamació.

**9. Acceptació de les bases**

Els usuaris de Twitter, Facebook i Instagram acceptaran aquestes bases legals pel fet de participar en el concurs.